“จิตตะ เวลธ์” ดึง AI บริหารพอร์ต ชูหุ้นเทคโนโลยีสหรัฐ-จีน แซงโค้งท้ายปี 64
“จิตตะ เวลธ์” ดึง AI ช่วยบริหารพอร์ตหุ้นลงทุนเมกะเทรนด์โลก ตั้งเป้าแนวโน้มในอนาคตหุ้นกลุ่มเทคโนโลยีสหรัฐฯ-จีน มาแรงแซงโค้งสุดท้าย ปี 64 สอดคล้องเศรษฐกิจที่ขับเคลื่อนด้วยเทคโนโลยี ความคิดสร้างสรรค์ และนวัตกรรม
“จิตตะ เวลธ์” ดึง AI ช่วยบริหารพอร์ตลงทุนเมกะเทรนด์ ชูแนวโน้มหุ้นกลุ่มเทคโนโลยีสหรัฐฯ-จีน มาแรงโค้งท้าย ปี 64
29 ก.ย. 2564

นายตราวุทธิ์ เหลืองสมบูรณ์ ประธานเจ้าหน้าที่บริหาร บริษัทหลักทรัพย์จัดการกองทุน จิตตะ เวลธ์ จำกัด หรือ Jitta Wealth สตาร์ตอัป  WealthTech สัญชาติไทย รายแรกที่ได้รับอนุญาตบริหารจัดการกองทุนส่วนบุคคล จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า การลงทุนในธุรกิจเป็นธีมโดยเฉพาะในกลุ่มเมกะ    เทรนด์โลก (Thematic Investment) ที่มีแนวโน้มเติบโตในอนาคต
เช่น ธีมการลงทุนในธุรกิจเทคโนโลยี หรือธีมที่เจาะด้านเทคโนโลยีทางการเงิน (Fintech) ระบบคลาวด์ (Cloud Computing) หุ้นยนต์และ AI (AI &amp; Robotics)  เกมและอีสปอร์ต (Games &amp; Esports) และพลังงานสะอาด (Clean Energy) หรืออาจจะเป็นธีมที่ลงทุนในเทคโนโลยีของประเทศผู้นำในอุตสาหกรรม เช่น สหรัฐอเมริกา หรือ จีน ที่คาดว่าจะเติบโตมีมูลค่ามหาศาลในอนาคต เพราะได้รับความนิยมจากนักลงทุนทั่วโลกเป็นอย่างมาก และกำลังกลายเป็นการลงทุนกระแสหลัก เนื่องจากการลงทุนดังกล่าวตอบโจทย์ภาวะเศรษฐกิจของโลกที่ขับเคลื่อนด้วยเทคโนโลยี ความคิดสร้างสรรค์ และนวัตกรรม อีกทั้งยังสร้างผลตอบแทนที่เติบโตไปพร้อมกับดัชนีธีมธุรกิจหรืออุตสาหกรรมนั้น ๆ
ดังนั้น การลงทุนแบบ Thematic จะเน้นการลงทุนในกลุ่มธุรกิจผ่าน ETF (Exchange Traded Fund) เพื่อกระจายการลงทุนไปยังหุ้นที่เกี่ยวข้องกับธีมหรือเมกะเทรนด์นั้นๆ โดยบราวน์ บราเธอร์ส แฮร์ริแมน แอนด์ โค (Brown Brothers Harriman &amp; Co.) ได้จัดทำรายงาน “Global ETF Investor Survey” ประจำปี 2564 นำเสนอข้อมูลจากการสำรวจนักลงทุนที่ลงทุนใน ETF ทั่วโลก ชี้ให้เห็นว่า 80% ของนักลงทุนวางแผนจะเพิ่มการจัดสรรเงินลงทุนไปยังกองทุน ETF แบบ Thematic มากขึ้น สอดคล้องกับรายงานของ มอร์นิ่งสตาร์ รีเสิร์ช (ประเทศไทย) ที่ระบุว่า มูลค่าสินทรัพย์ภายใต้กองทุน ETF ทั่วโลกเพิ่มขึ้นกว่า 3 เท่าตัว โดยมีมูลค่าสินทรัพย์ดังกล่าวกว่า 5.9 แสนล้านเหรียญสหรัฐ โดยที่สัดส่วนกว่า 51% ของกองทุนเหล่านี้อยู่ในยุโรป และสหรัฐอเมริกา ตามลำดับ
“จิตตะ เวลธ์” เล็งเห็นแนวโน้มการเติบโตของการลงทุนแบบ Thematic ในตลาดโลก จึงได้เปิดกองทุนส่วนบุคคล Thematic ตั้งแต่เดือน ต.ค. 63 เป็นการลงทุนในรูปแบบ Thematic DIY ให้นักลงทุนจัดพอร์ตเลือกธีมที่ชื่นชอบ สามารถออกแบบพอร์ตด้วยตนเอง เลือกจับคู่ธีมได้สูงสุดถึง 5 ธีมในพอร์ตเดียว แล้วให้ระบบบริหารจัดการ ดูแลปรับพอร์ตให้ ซึ่งปัจจุบันมีธีมการลงทุนให้เลือกทั้งหมด 16 ธีม มาจากการคัดสรรเลือก Passive ETF ที่น่าลงทุนสูงสุดของแต่ละเมกะเทรนด์ โดย จิตตะ เวลธ์ จะวิเคราะห์คัดกรอง Passive ETF ที่มีมูลค่าสุทธิการลงทุนของธีมเมกะเทรนด์แต่ละธีมที่สูง อัตราส่วนค่าใช้จ่ายรวม (Expense Ratio) ที่ต่ำมาก และมีสภาพคล่องลงทุนได้จริง โดยระบบจะช่วยดูแลเพื่อให้พอร์ตเติบโตไปพร้อมๆ กับเมกะเทรนด์
อย่างไรก็ตาม เพื่อให้นักลงทุนได้ลงทุนธีมกลุ่มธุรกิจเมกะเทรนด์โลกผ่าน Passive ETF ที่น่าลงทุนที่สุดสำหรับแต่ละกลุ่มธุรกิจได้สะดวกสบายมากขึ้น พร้อมจัดพอร์ตด้วยธีมเมกะเทรนด์ศักยภาพสูง บริหารพอร์ตอย่างเป็นระบบ มีหลักการ สามารถลดภาระที่นักลงทุนต้องคอยมาศึกษาข้อมูล เลือกและตัดสินใจเอง
จากแนวโน้มของเมกะเทรนด์ที่กล่าวในข้างต้น จิตตะ เวลธ์ จึงได้เปิดตัว Thematic Optimize ซึ่งใช้เทคโนโลยี AI ในการวิเคราะห์การเติบโตของธีมเมกะเทรนด์ต่าง ๆ จากหุ้นในธีมกว่า 2,500 หุ้น  และพิจารณาผลตอบแทนที่ผ่านมา รวมถึงความเสี่ยง เพื่อคัดเลือก 4 ธีมที่น่าลงทุนที่สุด ณ เวลานั้น มาจัดพอร์ตในสัดส่วนเท่า ๆ กัน และคอยดูแลปรับพอร์ตให้โดยอัตโนมัติทุก ๆ 3 เดือน ทั้งนี้ระบบได้พิสูจน์ผลตอบแทนย้อนหลัง สามารถทำกำไรเฉลี่ยทบต้น 25.22% ต่อปี ชนะดัชนี MSCI World Index (Total Return) ที่มีผลตอบแทน 13.78% ต่อปี
“Thematic Optimize คือเทคโนโลยีการจัดพอร์ตลงทุนในธีมด้วย AI ล่าสุด ที่ช่วยให้นักลงทุนไทยไม่พลาดการลงทุนในธีมเมกะเทรนด์โลกที่มีแนวโน้มเติบโตสูงในอนาคต สร้างผลตอบแทนที่ดี พร้อมรับความสะดวกสบายมากขึ้น ด้วยค่าธรรมเนียมที่ต่ำกว่า เพียง 0.5% ต่อปี การสร้างนวัตกรรมการลงทุนนี้เป็นความมุ่งมั่นของ จิตตะ เวลธ์ ที่มีมาโดยตลอด เพื่อให้นักลงทุนไทยได้มีโอกาสสร้างพอร์ตแกร่งในระยะยาว” นายตราวุทธิ์ กล่าว
กองทุนส่วนบุคคล Thematic Optimize ของ บลจ. จิตตะ เวลธ์ จำกัด เริ่มต้นลงทุน 100,000 บาท มีค่าธรรมเนียมบริหารจัดการเพียง 0.5% ต่อปีเท่านั้น สำหรับผู้ที่สนใจลงทุนสามารถศึกษาข้อมูลเพิ่มเติมได้ที่ www.jittawealth.com/thematic/optimize หรือสอบถามข้อมูลเพิ่มเติมได้ที่  LINE @JittaWealth